Cornaros,+Thysia+Avraam


 * H ΘΥΣΙΑ ΤΟΥ ΑΒΡΑΑΜ **

ΠΕΡΙΛΗΨΗ Το δράμα  Η Θυσία του Αβραάμ   αρχίζει με την εμφάνιση ενός αγγέλου, που ξυπνά τον Αβραάμ και του αναγγέλλει τη θεϊκή προσταγή να θυσιάσει το μονάκριβο γιο του. Αρχικά, ο Αβραάμ, συγκλονισμένος και ζαλισμένος, παρακαλεί το Θεό να μην του ζητήσει κάτι τόσο φοβερό, μα σε λίγο αντι­λαμβάνεται πως είναι αδύνατο να αρνηθεί να υπακούσει στη θέληση του Θεού. Στο μεταξύ έχει ξυπνήσει και η Σάρρα. Όταν ρωτάει τον Αβραάμ τι συμβαίνει, εκείνος προσπαθεί να της κρύψει το φοβερό μαντάτο, αλλά τελι­κά, πιεσμένος από τις αλλεπάλληλες ερωτήσεις της, της εκμυστηρεύεται τι ζητά ο Θεός. Η Σάρρα ξεσπάει σε γοερό θρήνο και λιποθυμά. Φοβούμενος μήπως η Σάρρα προσπαθήσει να τον εμποδίσει, όταν συνέλθει, ο Αβραάμ αποφασίζει να ξεκινήσει τις διαδικασίες της θυσίας όσο μπορεί πιο γρήγορα. Σε λίγο, όμως, μια υπηρέτρια τού φέρνει τα μήνυμα ότι η Σάρρα έχει ήδη συνέλθει και ζητά να τον δει. Ύστερα από έναν εκτενή και οδυνηρό διάλογο (εν μέρει με τη μορφή μοιρολογιού της Σάρρας) η Σάρρα υποκύπτει και αυτή στο θέλημα του Θεού. Ο Αβραάμ ξυπνάει τόν Ισαάκ, η Σάρρα ετοιμάζει τον Ισαάκ για μια δήθεν ευχάριστη εκδρομή και θυσία ζώου, και, τελικά, ύστερα από έναν σπαρακτικό αποχαιρετισμό της μάνας, πατέρας και γιος, συνοδευόμενοι από δυο υπηρέτες, ξεκινούν για την κορυφή του βουνού, όπου πρόκειται να γίνει η θυσία. Η Σάρρα παραμένει στο σπίτι απαρηγόρητη. Την ίδια νύχτα, λίγο πριν ανατείλει ο ήλιος, ο Αβραάμ και ο Ισαάκ φτάνουν στους πρόποδες του βουνού, όπου αφήνουν τους δύο υπηρέτες. Μόνον όταν, ύστερα από μια πορεία τριών ημερών, έχουν φτάσει στην κορυφή, ο Αβραάμ αποκαλύπτει στον Ισαάκ τη φρικτή αλήθεια. Ύστερα από έναν εκτεταμένο δραματικό διάλογο, ο Ισαάκ δέχεται τη θυσία, αλλά την τελευταία στιγμή, καθώς ο Αβραάμ σηκώνει το μαχαίρι για να σκοτώσει τον Ισαάκ, παρουσιάζεται πάλι ο άγγελος και λέει στον Αβραάμ ότι η δοκιμασία έχει περάσει. Ύστερα από ευχαριστήριες προσευχές πατέρα και γιου, θυσιάζεται αντί για τον Ισαάκ ένα κριάρι, που το βρίσκουν μέσα στους θάμνους. Γεμάτοι ευγνωμοσύνη και χαρά, πατέρας και γιος κατεβαίνουν γρήγορα από το βουνό και στέλνουν έναν από τους υπηρέτες να μεταφέρει το χαρμόσυνο άγγελμα στη Σάρρα. Όταν τελικά καταφθάνουν στο σπίτι και οι ίδιοι, ακολουθεί μιά πανηγυρική σκηνή, στην οποία όλοι μαζί ευχαριστούν τον Θεό για την ευσπλαχνία του.

Για το πρότυπο, το γραμματολογικό χαρακτήρα, τη χρονολόγηση και την πατρότητα του κειμένου, διαβάστε τα σχετικά μέρη της Εισαγωγής από την κριτική έκδοση Wim Bakker-Arnold van Gemert εδώ:

Το κείμενο της Θυσίας από την παλιότερη έκδοση Μέγα (με επιμέλεια Ελένης Τσαντσάνογλου) μπορείτε να το βρείτε εδώ:

[|Thysia__Megas-Tsantsanoglou]